***МОДЕЛ УГОВОРА***

**НАПОМЕНА:** Модел уговора представља садржину уговора који ће бити закључен са изабраним привредним субјектом и исти се не потписује

**МОДЕЛ УГОВОРА О КУПОПРОДАЈИ**

 **Пластични прибор за потребе COVID болнице**

Закључен између:

Наручиоца Специјалне болнице за неспецифичне плућне болести «Сокобања», са седиштем у Сокобањи, улица Војводе Мишића бр. 48, кога заступа в.д. директора др Весна Милановић (у даљем тексту: **купац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_\_ (у даљем тексту: **продавац**)

(остали понуђачи из групе понуђача) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подаци о купцу: Подаци о продавцу:

|  |  |
| --- | --- |
| ПИБ: 100693517 | ПИБ:  |
| Матични бр.: 07248261 | Матични бр.:  |
| Број рачуна: 840-537667-43 840-537661-61 | Број рачуна:  |
| Телефон: 018/830-148 | Телефон:  |
| Телефакс: 018/830-072 | Телефакс:  |
| Е-mail: sokobolnica@sbsokobanja.rs | Е-mail:  |

Основ уговора:

|  |  |
| --- | --- |
| Број и датум одлуке о додели уговора: |  |

|  |
| --- |
| Понуда изабраног продавца бр. \_\_\_\_\_\_\_\_\_ од \_\_\_\_\_\_\_\_\_\_\_\_\_\_ |

Члан 1.

1.1. Уговорне стране констатују:

 - да понуда продавца у потпуности одговара техничким спецификацијама из конкурсне документације, које се налазе у прилогу уговора и саставни су део овог уговора.

 - да је наручилац у складу са чл. 146. Закона, на основу понуде продавца и одлуке о додели уговора бр. \_\_\_\_\_\_\_\_ од \_\_\_\_\_\_\_\_\_ год. изабрао продавца за испоруку Пластичног прибора за потребе COVID болнице .

Члан 2.

2.1. Предмет уговора је купопродаја пластичног прибора за потребе COVID болнице, одређеног у спецификацији понуде продавца са ценом која је саставни део његове понуде.

Члан 3.

3.1. Уговорну цену чине:

- цена добара из клаузуле 2.1. овог уговора без ПДВ-а из прихваћене понуде продавца у износу од \_\_\_\_\_\_\_\_\_\_ динара, односно \_\_\_\_\_\_\_ динара са ПДВ-ом.

3.2. Уговорена цена је фиксна и не може се изменити након закључења уговора.

Члан 4.

4.1. Продавац се обавезује да испоручи добра из клаузуле 2.1. овог уговора у свему под условима из конкурсне документације и прихваћене понуде.

4.2. Ако се записнички утврди да добра која је продавац испоручио купцу имају недостатке у квалитету, продавац мора испоручити добра без недостатака у року од 3 дана од сачињавања записника о рекламацији.

Члан 5.

5.1. Продавац је дужан да купцу сукцесивно испоручује робу према потребама купца, најкасније у року од \_\_\_ дана од пријема налога купца. У случају да продавац, више од два пута не испоштује рок испоруке, купац ће извршити наплату менице, а што ће представљати негативну референцу у наредне три године.

5.2. Место испоруке је ф-цо магацин наручиоца-објекат "Нови Завод" у Сокобањи, ул. Војводе Мишића 48.

5.3. Сматра се да је извршена адекватна испорука када овлашћено лице купца на месту испоруке изврши квалитативан и количински пријем робе, што се потврђује рачуном-отпремницом који потписује овлашћена лица купца.

5.4. У случају да продавац није извршио адекватну испоруку у погледу квалитета или количине, продавац има право на рекламацију у року од три дана од дана испоруке.

Члан 6.

6.1. Достављени рачун купцу, представља основ за плаћање уговорне цене.

6.2. Купац се обавезује да у року од \_\_\_ дана од пријема исправно испостављеног рачуна по преузимању добара плати цену за испоручена добра и то на рачун продавца бр. \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_ банке.

6.3. У случају прекорачења рокова из клаузуле 6.2. овог уговора, купац дугује продавцу и износ законске затезне камате.

Члан 7.

7.1. За обезбеђење испуњења уговорних обавеза, продавац је дужан да у року од 3 (три) дана од дана потписивања уговора, достави купцу оригинал сопствену бланко, меницу за добро извршење посла, са клаузулом ,,без протеста“, са копијом депо картона, и доказом о регистрацији менице у регистру Народне банке Србије и овлашћењем за попуну менице.

7.2. Меничним овлашћењем овластити купца да меницу може да попуни на износ од 10% од вредности уговора без ПДВ-а, као и да меницу може безусловно, неопозиво, без протеста и трошкова, вансудским путем у складу са важећим прописима поднети на наплату. Такође, у њему се мора предвидети да је меница важећа и у случају да дође до промене лица овлашћених за располагање средствима на текућем рачуну Дужника, статусних промена код Дужника, оснивања нових правних субјеката и др.

7.3. Рок важења меничног овлашћења мора бити 30 (тридесет) дана дужи од дана истека рока за коначно извршење посла.

7.4. Уколико се продавац не буде придржавао уговорених обавеза у погледу доброг извршења посла, купац може реализовати меницу на коју може унети износ од највише 10% од вредности уговора без ПДВ-а.

7.5. Ако се за време трајања уговора промене рокови за коначно извршење посла, рок важења меничног овлашћења за добро извршење посла у уговореном року мора да се продужи.

7.6. Меницу за добро извршење посла купац ће наплатити уколико продавац не испоштује одредбе овог уговора.

Члан 8.

8.1. Све евентуалне спорове који настану из, или поводом овог уговора, уговорне стране ће покушати да реше споразумно.

8.2. Уколико спорови између купца и продавца не буду решени споразумно, уговара се надлежност Привредног суда у Зајечару.

Члан 9.

9.1. Овај уговор ступа на снагу даном потписивања од стране овлашћених лица уговорних страна и важиће 4 месеца.

9.2. Уговор се може раскинути у случају непоштовања уговорних обавеза уз отказни рок од 15 дана.

9.3. На све што није регулисано овим уговором, примениће се одредбе Закона о облигационим односима.

9.4. Овај уговор је сачињен у 4 истоветних примерака, од којих по 2 задржава свака уговорна страна.

9.5. Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

 ЗА КУПЦА, ЗА ПРОДАВЦА

 В.Д. ДИРЕКТОРА

 др Весна Милaновић \_\_\_\_\_\_\_\_\_\_\_\_\_\_\_\_\_\_\_\_